# HANKELEPING

 nr …………………………………….

*Lepingu sõlmimise kuupäevaks*

*loetakse viimase digitaalallkirja kuupäeva*

**………** (edaspidi nimetatud Müüja), registrikood …….., asukohaga ……….., mida esindab ………. alusel ………..,

ja

**Aktsiaselts Rakvere Haigla** (edaspidi nimetatud Ostja), registrikood 10856624, asukohaga Lõuna põik 1, Rakvere 44316, mida esindab …………,

keda nimetatakse käesolevas riigihanke hankelepingus (edaspidi nimetatud Leping) edaspidi eraldi ka Pool või koos Pooled,

sõlmisid väikehanke nimetusega **„Kilekottide ja prügikotikilede ostmine“,** (edaspidi nimetatud riigihange) tulemusena käesoleva Lepingu alljärgnevas:

1. **LEPINGU ESE JA ÜLDSÄTTED**
	1. Lepingu esemeks on riigihanke **hankeosade nr …………….. esemeks olevate kaupade** (edaspidi kaup) ost-müük ning tarnimine.
	2. Vastavalt riigihangete seadusele sätestab käesolev Leping Poolte õigused ja kohustused kaupade ostmise-müümise ja tarne teostamisel.
	3. Käesoleva Lepingu lahutamatuks osaks on:
		1. Riigihanke hanke alusdokumendid koos kõigi lisadega.
		2. Müüja poolt riigihankele esitatud pakkumus (edaspidi nimetatud pakkumus).
	4. Pooled on leppinud kokku, et Lepingu punktis 1.3. nimetatud dokumente täiendavalt käesoleva Lepingu koosseisus ei allkirjastata, v.a. Lepingu punktis 1.3.2. nimetatud pakkumuse osaks oleva Lisa 1 tehnilise kirjelduse väljavõte Lepingu punktis 1.1. nimetatud hankeosadele vastava(te) kauba/kaupade osas, milline moodustab Lepingu Lisa 1.
	5. Vaidluste või vastuolude korral Lepingu, punktis 1.3 nimetatud dokumentide ja/või Lepingu täitmise käigus Poolte vahel sõlmitavate kokkulepete vahel lähtutakse esmases järjekorras Lepingu punktis 1.3.1. nimetatud dokumentidest ja nende lisadest, seejärel Lepingu punktis 1.3.2 nimetatud dokumentidest, misjärel kohaldatakse Lepingu tingimusi ja viimases järjekorras Lepingu täitmise käigus sõlmitud Lepingus reguleerimata küsimustes sõlmitud Pooltevahelisi täiendavaid kokkuleppeid.
2. **LEPINGU JÕUSTUMINE, TÄHTAEG JA ÜLESÜTLEMINE**
	* 1. Ostja ja Müüja sõlmivad Lepingu **tähtajaga kuni 30.09.2026.a.** Kaupade müük ja tarne toimub vastavalt Lepingule **alates Lepingu jõustumise kuupäevast.**

2.2. Leping jõustub selle allkirjastamisel Poolte esindajate poolt, v.a Lepingu automaatsel jõustumisel Lepingu punktist 2.2.1. tulenevatel tingimustel ja korras.

2.2.1. Juhul kui Müüja ei ole saatnud allkirjastatud Lepingut Ostjale tagasi hiljemalt 5 tööpäeva jooksul Ostjalt Lepingu sõlmimise ettepaneku saamisest, kuulub Ostjale õigus lugeda Leping Poolte vahel sõlmituks ja automaatselt jõustunuks 5 tööpäeva möödumisel Ostja poolt Müüjale Lepingu sõlmimise ettepaneku saatmise kuupäevast, st Ostja võib võtta käesolevast punktist tuleneva tähtaja möödumisel Müüjale Lepingu sõlmimise ettepaneku tegemisest vastu Müüja poolt riigihankele pakkumuse esitamisega Ostjale esitatud lepingu sõlmimise ettepaneku*/oferdi*. Viimasel juhul loetakse Leping sõlmituks Poolte siduvate tahteavalduste vahetamise teel kirjalikku taasesitamist võimaldavas vormis.

2.3. Lepingu võib üles öelda, kui tulenevalt muutunud õiguslikust olukorrast ei ole Pooltel võimalik Lepinguga võetud kohustusi täita.

* 1. Ostjal ja Müüjal on õigus Leping ühepoolselt, ilma etteteatamise tähtajata, lõpetada kui teine Pool ei täida korduvalt endale käesoleva Lepinguga võetud kohustusi. Kohustuste mittekohane täitmine peab olema tõendatud. Lepingu ülesütlemisest teatab Lepingut lõpetada sooviv Pool teisele Poolele või tema esindajatele kirjalikult.
	2. Müüja tõendab, et Lepingu järgi üle antavatele kaupadele ei ole kolmandatel isikutel mingeid õigusi ning kolmandatel isikutel ei ole ka alust selliste õiguste taotlemiseks.
1. **OSTJA ÕIGUSED JA KOHUSTUSED**
	1. Ostja kohustub:
		1. Tellitud kauba vastu võtma ja kontrollima esitatud kauba saatedokumentide õigsust ja vastavust tarnitud kaubale;
		2. Täitma õigeaegselt ja korrektselt Lepinguga võetud kohustusi;
		3. Andma Müüjale tema kohustuste täitmiseks vajalikku informatsiooni ja juhiseid vastavalt Müüja nõudmisele ja Lepingus sätestatule;
		4. Tasuma tarnitud kauba eest vastavalt Lepingu punktidele 6.1. ja 6.2. ning vastavalt Lepingu täitmise käigus sõlmitavates lisades fikseeritud täiendavatele kokkulepetele.
		5. Hoiduma tegudest, mis kahjustavad lepingupartneri huve ja käesoleva Lepinguga kokkulepitud eesmärke;
		6. Hoidma kolmandate isikute ees saladuses Lepingu täitmise käigus talle teatavaks saanud Müüja ärisaladusi. Müüja ärisaladuseks käesoleva punkti mõttes ei loeta Ostjale tarnitud kaupade koguseid ega müügihinda.
	2. Ostjal on õigus:
		1. Nõuda Müüjalt kaupade tarnet riigihanke alusdokumentidest tuleneva tähtaja jooksul. Juhul kui Müüjal puudub Ostja poolt tellida soovitud kaup laost, kuulub Ostjale õigus nõuda Müüjalt kauba kolmandalt isikult tellimisega kaasnenud hinnavahe ning täiendava asjaajamise korraldamisega seotud kahjude hüvitamist. Kolmanda isikuna käesoleva punkti tähenduses käsitletakse kõiki isikuid peale käesoleva Lepingu Poolte.
		2. Nõuda mittekvaliteetse kauba ümbervahetamist, kusjuures kauba ümbervahetamise kulud kannab Müüja, ning teisi seaduses ja käesolevas Lepingus sätestatud õiguskaitsevahendeid.
		3. Kasutada teisi käesoleva Lepingu lahutamatu osa moodustavates riigihanke hanke alusdokumentides sätestatud, kuid käesolevas Lepingus konkreetselt nimetamata, õiguseid.
		4. Nõuda Müüjalt kogu lepingulise suhtluse, sh kuid mitte ainult kaupu ja nende tellimist ning tarnet puudutava asjaajamise toimivust nii suuliselt kui kirjas eesti keeles.
2. **MÜÜJA ÕIGUSED JA KOHUSTUSED**
	1. Müüja kohustub:
		1. Täitma õigeaegselt ja kvaliteetselt Lepinguga võetud kohustusi;
		2. Juhinduma Lepingu kokkulepetest;
		3. Vahetama ringi mittekvaliteetse või saateleht-arvele mittevastava kauba.
		4. Kauba ümbervahetamise võimatuse korral hüvitama Ostjale kahjud, mis on tingitud saamalaadse kauba ostmisest teiselt müüjalt.
		5. Ostja nõudmisel andma kirjalikke seletusi Lepingu täitmisega seotud küsimustes;
		6. Tagama kauba tarnimise tööpäevadel, riigihanke hanke alusdokumentidest tulenevatel tingimustel, v.a kui Pooled on konkreetse tarne osas leppinud eelnevalt kokku teisiti.
		7. Juhul kui Müüjal puudub Ostja tellimuse objektiks olev kaup, on ta viivitamatult kohustatud otsima võimalusi Ostja tellimuse täitmiseks sobiva asenduskaubaga, eelnevalt kooskõlastades asenduse Ostjaga. Kui pakkujal ei ole kaupa/ Ostja poolt tellitud toodet pakkuda mõistliku aja jooksul on Ostjal õigus hankida vastav kaup kolmandatelt isikutelt, kusjuures Müüja kohustub viimasel juhul kompenseerima Ostjale nii kauba võimaliku hinnavahe nagu ka muud Ostjale asenduskauba hankimisega kaasnenud lisakulutused.
		8. Juhul kui Müüja on Lepingule vastava kauba puudumisel kohustatud ostma vastavat kaupa/tooteid teiselt tarnijalt, puudub Ostjal kohustus võimaliku hinnavahe Müüjale hüvitamiseks.
		9. Tagama Lepingu täitmise käigus kogu Lepingut ning kaupu ja nende tellimist ning tarnet puudutava tõrgeteta asjaajamise toimivuse eesti keeles. Juhul kui Müüjal on kaupade tellimiseks kasutusel elektrooniline tellimiskeskkond, peab selles olema tagatud täielikult eestikeelse versiooni kasutamise võimalus.
	2. Müüjal on õigus:
		1. Nõuda Ostjalt kvaliteetse kauba vastuvõtmist;
		2. Nõuda Ostjale müüdud, Ostja asukohas Ostja esindajale üleantud, kauba eest õigeaegset tasumist.
3. **POOLTE VASTUTUS**
	1. Rahaliste kohustuste täitmisega viivitamisel kohustub viivitanud Pool tasuma viivist viivitatud summadelt käibemaksuga maksustamise eelses suuruses 0,5 % päevas kuid seejuures kokku mitte üle 10% makseviivituses olevast summast.
	2. Kui Müüja ei pea kinni Lepingus sätestatud tarneaegadest ja viivitab kauba üleandmisega rohkem kui 5 (viis) tööpäeva alates tellimuse esitamisest, peab Müüja hüvitama Ostja poolsed kahjud, mis on eelkõige tingitud samalaadse kauba ostmisel teiselt müüjalt, ja maksma leppetrahvi 32 eurot iga viivitatud päeva eest. Käesolevast punktist tuleneval alusel Ostjale leppetrahvi tasumine ja/või teiselt müüjalt sama kauba hankimisega seotud hinnavahe hüvitamine Müüja poolt ei välista Ostja ja/või kolmandate isikute nõudeid, milliste alus tuleneb Lepingu punktist 5.3.
	3. Müüja kannab õigusaktidest tulenevas korras vastutust Ostjale ja/või kolmandatele isikutele tekitatud kahjude, sh kuid mitte ainult Ostja tööseisakute ja tööseisakutega kaasneva kahju eest, mis on tingitud Müüja poolsest Lepingu punktist 7.1. tulenevate kohustuste rikkumisest ja/või kauba tarnimisega viivitamisest üle Lepingu punktist 9.1. tuleneva maksimaalse tarnetähtaja.

Käesolevast punktist tuleneva kohustuse rikkumisel kuulub Ostjale õigus vastavalt rikkumisele nõuda Müüjalt igakordselt leppetrahvi, millise suurus võib seejuures olla kuni 30% Lepingu kogumaksumusest, tasumist.

* 1. Müüja kannab Ostja ees täielikku vastutust kauba kvaliteedi ning selle tarnimise tähtaegse teostamise ja üleandmise eest ka siis, kui kasutab Lepingujärgsete tööde teostamisel alltöövõtjaid.
	2. Kui Ostja on kandnud seoses mittekvaliteetse kauba tuvastamisega kulutusi, kuuluvad need Müüja poolt Ostjale hüvitamisele.
	3. Pool ei vastuta teise Poole ees ning ei ole kohustatud hüvitama tekkinud kahju, kui Lepingu mittekohane täitmine tuleneb teise Poole poolt Lepingu mittekohasest täitmisest.
	4. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ette ei näinud ega võinud ette näha ja seda asjaolu ei saanud Pooled mõjutada (vääramatu jõud). Vääramatu jõuna käesoleva Lepingu mõistes ei käsitleta pandeemiat või muud sise- või välisriiklikku viiruspuhangust (Covid-SARS2 vms) tingitud eriolukorda. Lepingu sõlmimise ajahetkel käimasolevast sõjalisest või poliitilisest olukorrast või streigist nagu ka Lepingu sõlmimise ajal Pooltele teada olevast tulevikus planeeritud streigist tingitud eriolukorda või eelnimetatuga vahetult seotud asjaolusid.
	5. Pool, kelle tegevus Lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele Poolele või tema esindajatele.
1. **ARVELDUSTE KORD**
	1. Müüja esitab Ostjale arve ainult Lepingu alusel tarnitud Kaupade kohta (mitte mõne teise Poolte vahel sõlmitud lepingu/kokkuleppe alusel tarnitud kauba kohta) vastavalt tellimustele. Arve maksetähtaeg ei tohi olla lühem kui 14 (neliteist) päeva arve esitamise kuupäevast.
	2. Kui Müüja kirjutab arvele viitenumbri, on Ostjal kohustus seda oma maksekorraldusel näidata.
	3. Müüja kohustub esitama müügiarved Ostjale e-arve kujul ning seejuures vastavalt arve esitamise hetkel kehtivast raamatupidamise seadusest tulenevatele nõuetele, Ostja igakordseks arveoperaatoriks Äriregistris märgitud arveoperaatori kaudu.
	4. Juhul kui Müüja näol ei ole tegemist raamatupidamiskohuslasega raamatupidamise seaduse mõistes (s.o Eestis registreeritud era- või avalik-õiguslik juriidiline isik, füüsilisest isikust ettevõtja või Eestis registrisse kantud välismaa äriühingu filiaal), võib Müüja esitada arve Ostjale elektronkirja eel, .pdf formaadis, aadressil haigla@rh.ee. Käesolevast punktist tuleneva erandi kohaldamise õigus lõppeb kuupäevast mil Ostja e-arve operaator liidestatakse PEPPOL süsteemiga, võimaldades Müüjal Ostjale e-arvete esitamist.
2. **KAUPADE KVALITEET**
	1. Müüja tagab, et Lepingu alusel Ostjale müüdav kaup on kõrgekvaliteediline ja vastab kõikidele Lepingu punktis 1.3.1. nimetatud dokumentidest tulenevatele tingimustele. Müüdavate kaupade kvaliteet, pakendamine ning transportimine peab vastama nii Poolte vahel kokkulepitud kui ka riiklikult kehtestatud standarditele ja sedalaadi kaupade müümise ning tarnimise heale tavale.
	2. Müüja kohustub lisama kaubale saatelehed, millel on näidatud kauba nimetused, kogused ja hind ning seadusandlusest tulenevate nõuete kohaselt ja juhtudel kvaliteeditõendid või sertifikaadid. Saatelehed ja kvaliteeditõendid või sertifikaadid antakse üle Ostjale koos kaubaga.
	3. Müüja tagab igakülgse informatsiooni pakutavate kaupade kohta vastavuses õigusaktides ja riigihanke hanketingimustes esitatud nõuetele.
	4. Juhul kui Müüjal puudub Ostja tellimuse objektiks olev kaup tellimuse esitamise ajahetkel laost on Müüja kohustatud sellest viivitamatult Ostja esindajat vähemalt kirjalikku taasesitamist võimaldavas vormis teavitama ning otsima ja pakkuma Ostjale aktiivselt asenduslahendusi (asendustoodet) kuni pakkumuse kohase originaalkauba tarnevõimekuse taastumiseni. Juhul kui Müüja ei suuda tagada Ostjale sobivat asendustoodet või ei tee seda mõistliku aja jooksul, kohustub ta hüvitama Ostjale soovitud kauba kolmandalt isikult tellimise vajadusest tingitud võimaliku hinnavahe ja võimaliku asendustoote otsimise ning tarnega kaasnevad lisakulud.
	5. Juhul, kui Ostja avastab kauba mittekvaliteetsuse või kauba mittevastavuse Lepingule, peab Ostja teatama sellest Müüjale esimesel võimalusel. Võimaluse korral teavitab Ostja Müüjat avastatud puudusest hiljemalt 24 tunni jooksul alates puuduse tuvastamisest.
	6. Mittekvaliteetse kauba tarnimisel on Müüja kohustatud Ostja nõudmisel kas:
		1. Vahetama mittekvaliteetse kauba oma kulul ümber vastava kvaliteediga kauba vastu kokkulepitud tähtaja jooksul või selle võimatuse korral väljastama kreeditarve, välja arvatud juhul kui kauba ebakvaliteetsus on põhjustatud Ostjast tulenevatest asjaoludest;
		2. Alandama kokkuleppel Ostjaga vastavalt kauba maksumust.
	7. Vastutus kauba säilimise eest läheb üle kauba üleandmisel Ostjale kui Poolte kokkuleppest ei tulene teisiti. Kui kaupa ei saa üle anda vastavalt kokkulepitud tarneajale ja see on tingitud Ostjast või Ostjast vahetult sõltuvuses olevatest asjaoludest, läheb vastutus kauba säilimise eest üle Ostjale hetkest, kui Müüja on teinud endast kõik, mida ta vastavalt lepingule pidi tegema kauba üleandmiseks.
3. **TRANSPORT JA ÜLEANDMINE**
	1. Kaupade transport Müüjalt Ostjale toimub Müüja korraldusel ning on Ostjale tasuta.
	2. Mõlemad Pooled kinnitavad, et nendega töölepingulises või töövõtulepingulises suhtes olevad isikud, kes kinnitavad kaupade üleandmist-vastuvõtmist arve-saatelehtedel, omavad selleks volitusi ilma täiendavat volikirja ette näitamata.
	3. Müüja garanteerib, et kaup ei kahjustu transpordil ning et kauba transport toimub vastavuses õigusaktides kehtestatud nõuetele.
	4. Kauba vastuvõtmisel kontrollib Ostja kauba koguselist vastavust kauba saatedokumentide järgi, pakendit ja kauba transpordikahjustuste puudumist. Müüja vastutab ka selliste kauba transportimisest ja/või pakendamise vigadest tingitud puuduste eest, milliseid ei olnud kauba vastuvõtmisel Ostjal võimalik pakendi visuaalsel välisvaatlusel tuvastada.
	5. Ostja on kohustatud hoidma kauba mahalaadimise juurdepääsu vaba ja puhtana ning talvel teostama vajadusel libedusetõrje.
	6. Kauba tarnel peab Müüja arvestama tarnekoha igakordse liikluskorralduse ja peatumise ning parkimise reeglite ja nõuetega. Käesolevast punktist tulenev nõue kehtib ka võimalikele Müüja alltöövõtjatele või muul õiguslikul alusel tarneteenust osutavale koostööpartnerile.
4. **KAUBA TELLIMINE JA TARNE**
	1. Tellimused esitatakse tööpäeviti telefoni või interneti tellimiskeskkonna vahendusel või e-posti teel kella 8.00 kuni kella 16.00-ni vähemalt kolm (3) tööpäeva enne tarnimise hiliseimat kuupäeva. Juhul kui tellimus on esitatud peale kella 16:00 või nädalavahetusel, loetakse tellimus esitatuks tellimuse esitamise kuupäevale järgnevast esimesest tööpäevast.
	2. Ostja esindaja kauba tellimisel on ……… (e-post ............@rh.ee, telefon ….….), või tema poolt määratud esindaja.
	3. Müüja esindajad ja tellimuste esitamisega seotud kontaktid on:
		1. Müüja esindaja lepingust tõusetuvates küsimustes on ………, e-post …………….., telefon +372 …….., GSM +372 ……….
		2. Müüja esindaja lepingu täitmist (tellimuste esitamist ja tellimustega seotud asjaajamise korraldamisel) puudutavates küsimustes on …….., e-post ………………., telefon +372 ………..;
		3. Kauba tellimuste elektrooniliseks esitamiseks kasutatav elektrooniline tellimiskeskkond asub aadressil ……………………..
	4. Müüja tagab Kauba tarnimise Aktsiaselts Rakvere Haigla asukohta, aadressiga Lõuna põik tn 1, 44316 Rakvere, tööpäevadel kell 8.00– 15.00, kolme tööpäeva jooksul tellimuse esitamisest alates. Poolte igakordsel kokkuleppel kohustub Müüja eriolukordades, millal viivitustega võib kaasneda reaalne oht Ostja patsientide ja/või töötajate elule ja/või tervisele, tegema Ostjaga igakülgset koostööd, täitmaks tellimused ka väljaspool tavapärast graafikut ja tarneaegu.
	5. Kauba tellimiskoha ja kellaaja muutmise soovist teavitab Müüja Ostjat vähemalt kirjalikku taasesitamist võimaldavas vormis ning Ostja poolt muudatustega nõustumisel sõlmitakse selle kohta vajadusel eraldi kokkulepe.
5. **KAUBA HIND**
	1. Kauba maksimaalne hind on määratud Müüja poolt hankele esitatud pakkumusega ja kehtib maksimaalse ühikhinnana kogu Lepingu kehtivuse perioodil. Müüja ei või müüa Kaupa Ostjale kõrgema ühikhinnaga kui on fikseeritud käesoleva Lepingu Lisa 1 moodustavas Lepingu punktis 1.4. nimetatud Müüja pakkumuse väljavõttes.
	2. Riigihanke pakkumuses käsitlemata toodete, milliste ostmise õigus Ostjale vastavalt riigihanke hanke alusdokumentides sätestatule kuulub, hind määratakse lähtudes Müüja hinnakirja hindadest, poolte eelneva kokkuleppega.
	3. Tarnitavate kaupade Lepingulisi koguseid võib Ostja muuta Lepingu perioodil ühepoolselt, vastavalt tegelikule vajadusele. Ostjal on õigus osta erivajadusel Lepingualuseid tooteid teistelt pakkujatelt, vastavuses seadustele või käesolevas lepingus või tema lisades sätestatud tingimusetele.
	4. Kui pakkujal on võimalus müüa kaupu soodsama hinnaga, kui Lepingus fikseeritud, on ta kohustatud müüma neid kaupu soodushindadega. Kui toote ühikhind väheneb hankelepingu kehtivuse perioodil võrreldes Müüja poolt hankele esitatud pakkumuses pakutud hinnaga ja Müüja ei rakenda Ostja suhtes soodsamat hinda, kuulub Ostjale õigus Leping ebaotstarbekuse tõttu ühepoolselt üles öelda. Viimasel juhul puudub Müüjal õigus nõuda seoses Lepingu ülesütlemisega Ostjalt mistahes kahjuhüvitisi, saamata jäänud tulu ja/või leppetrahve.
6. **POOLTE TEAVITAMINE**
	1. Ühe Poole poolt teisele Poolele saadetavad Lepinguga seotud teated peavad olema esitatud kirjalikus vormis, välja arvatud juhtudel, kui teade on informatiivse iseloomuga, mille edastamisel teisele Poolele ei ole õiguslikke tagajärgi.
	2. Informatiivset teadet võib edastada telefoni või kirjalikku taasesitamist võimaldavas vormis ehk e-postiga.
	3. Paberkandjatel originaalallkirjastatud kirjalik teade saadetakse teise Poole Lepingu punktist 14 tulenevale kontaktaadressile ning loetakse teise Poole poolt kätte saaduks kolme päeva möödumisel kirja postitamisest. Digitaalselt allkirjastatud elektroonilistel kandjatel kirjalik teade saadetakse teise Poole Lepingu punktist 14 tulenevale elektronposti aadressile ning koopiana vastavale adressaadiks olevale Poolele ka tema Lepingu punktis 14 kokkulepitud kontaktisikule. Elektroonilistel kandjatel saadetud kirjalik teade loetakse kätte toimetatuks ühe tööpäeva möödumisel elektronkirja saatmisest. Vajadusel tõendab elektronkirja saatnud Pool kirja saatmist elektroonilise logifailiga.
	4. Pool on kohustatud viivitamatult kuid hiljemalt 3 päeva jooksul andmete muutumisest teist Poolt vähemalt kirjalikku taasesitamist võimaldavas vormis teavitama enda Lepingu punktist 14 tulenevate kontaktandmete ja/või Lepingu punktis 9. kokkulepitud esindaja ja/või tema kontaktandmete vahetumisest/muutumisest. Kuni käesolevast punktist tulenevatele tingimustele vastava teate teisele Poolele Lepingu punktist 11.3. tulenevas korras kättetoimetamiseni võivad Pooled oma Lepingust tulenevate teadete edastamisel teisele Poolele lugeda teise Poole poolt neile viimati teatavaks tehtud kontaktandmed kehtivateks, v.a. kui Pooled on leppinud kokku teisiti.
7. **VAIDLUSTE LAHENDAMISE KORD**

Kõik vaidlused, mis tekivad Poolte vahel seoses Lepingu ja selle täiendavate kokkulepete täitmise, muutmise või lõpetamisega, lahendatakse poolte vaheliste läbirääkimiste teel. Kui läbirääkimised tulemusi ei anna, lahendatakse vaidlused Eesti Vabariigi õigusaktidega ettenähtud korras, esimese kohtuastmes Ostja asukohajärgses maakohtus.

1. **LÕPPSÄTTED**
	1. Käesolev Leping on vormistatud ja allkirjastatud digitaalselt ning edastatud mõlemale Lepingu Poolele. Juhul kui Leping jõustub vastavalt Lepingu punktist 2.2.1. tulenevatele tingimustele automaatselt, loevad Pooled Lepingu Poolte vahel sõlmituks viidatud punktist tulenevas korras ja tingimustel.
2. **POOLTE KONTAKTANDMED**

|  |  |
| --- | --- |
| Müüja: | Ostja: |
| **………….** | **Aktsiaselts Rakvere Haigla** |
| Reg nr ……………… | Reg nr: 10856624 |
| …………… | Lõuna põik tn 1, 44316 Rakvere |
| Telefon +372 ………….. | telefon 3229010 |
| e-post ………… | e-post haigla@rh.ee |

*/digitaalselt allkirjastatud/ /digitaalselt allkirjastatud/*